पाएं अपने शहर की ताज़ा ख़बरें और फ्री ई-पेपरडाउनलोड करें
शालीमार कॉलोनी में ठेके के पीछे बने कमरे में शराब बरामद हुई। लॉकडाउन की वजह से 3 मई से ठेके बंद हैं। यहां ठेकेदार की मिलीभगत से कारिंदे कमरे में शराब रखकर बेच रहे थे। पुलिस रेड में मौके से देसी शराब की 24 बोतल, 24 अध्धे व 36 पव्वे, अंग्रेजी शराब की 34 बोतल, 8 अध्धे और 8 पव्वे मिले। मौके पर ठेके के कारिंदे कैथल के गांव बाता निवासी अनिल कुमार उर्फ पप्पू और करनाल के गांव राहड़ा के बिनू कुमार को पकड़ा। ठेकेदार राकेश कुमार खुराना पर भी केस दर्ज किया गया है। गत्ते की पेटी में रखे 11,200 रुपये भी मिले।
पुलिस को सूचना मिली थी कि लॉकडाउन में दिखावे के लिए तो ठेके के शटर बंद हैं लेकिन ठेके के पीछे बने कमरे में शराब उपलब्ध करवाई जा रही है। इसके बाद पुलिस व आबकारी विभाग की टीम ने संयुक्त कार्रवाई शुरू की। रेड पार्टी मौके पर पहुंची तो देखा ठेके के पास बने मकान की खिड़की पर शराब लेने वालों की भीड़ लगी थी।
पुलिस को देखकर ग्राहक भाग निकले। कमरे से कारिंदों ने भी भागने की कोशिश की लेकिन पुलिस ने उन्हें पकड़ लिया। आरोपी को लाइसेंस या परमिट नहीं दिखा सके। जिस कमरे से शराब बरामद हुई है, वह ठेके के साथ लगती व इसी बिल्डिंग का हिस्सा है। पुलिस ने आबकारी अधिनियम के अलावा आपदा अधिनियम व आपराधिक साजिश की धाराएं भी लगाई हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn